Гал ауааԥсыра аурыс бызшәа аҵара рылшоит иаарту Аҵаратә центр аҿы
© Sputnik / Томас ТхайцукГород Гал
© Sputnik / Томас Тхайцук
Анапаҵаҩра
Ацентр аадыртит рашәарамзазы, апроект хацнаркит Урыстәыла аҵара аминистрра Аԥсны аҵара аминистрра адгыларала.
АҞӘА, ԥхынгәы 19 – Sputnik. Гал иаадыртит ауааԥсыра аурыс бызшәа ахьддырҵо иаарту Аҵаратә центр. Абри атәы арадио Sputnik адырраҭара "Такие обстоятельства" иазеиҭеиҳәеит Ацентр анапхгаҩы Игор Басов.
Ацентр хықәкыс иамоуп цәыббра 15 инаркны акультура-рккаратә уснагӡатәқәа хԥеи апрограммақәа фбеи аусура раларгара. Ацентр аҿы аурыс бызшәа ддырҵалоит, арҵаҩцәа, ашколхәыҷқәа, астудентцәа хра аманы аурысшәа рызнагара амеханизмқәа аус рыдырулалоит.
Басов иажәақәа рыла, аусура хада цәыббразоуп ианалаго, макьаназы аиҿкааратә усқәа мҩаԥысуеит, аҵарахь инеиуа рсиақәа ҟарҵоит. Ус хаданы ишьоуп хымз рыҩнуҵҟа 300-ҩык абызшәа дырҵара.
Аурыс бызшәа - аҳәынҭқаррабжьаратә, амилаҭбжьаратә бызшәоуп, ауааԥсыра еиднакылоит ҳәа азиԥхьаӡоит ацентр аиҳабы.
"Гал араион имариам раионуп. Аҭыԥантәи ауааԥсыра Аԥсны ахәҭа хада иацәхьакуп. Уи аурыс бызшәазы иҟоу ауадаҩрақәа ирыдҳәалоуп. Ҳцентр аусура арҭ ауадаҩрақәа раԥыхроуп иззырхоу", - иҳәеит иара.
Аурыс бызшәа аметодика ддырҵалоит Армавиртәи аҳәынҭқарратә рҵаҩратә университет арҵаҩцәа, апроцесс иадԥхьалахоит аҭыԥантәи аҟазауаа. Ацентр аурыс бызшәа аҵара, ажәа акультура, абызшәа атрадициақәа, аҷыдарақәа рҵара, рхархәаразы апрограммақәа раларҵәара мҩаԥнагалоит.
Басов иажәақәа рыла, наҟ-наҟ иазԥхьагәаҭоуп ацентр аҿы аԥсуа бызшәа аурокқәа, иара убасгьы IT-технологиақәа русхк аҟны акурсқәа раартра. Ауааԥсыра аурыс бызшәа рҵалар ахьрылшо иаарту аҵаратә Центр Галтәи агуманитартә коллеџь аҿы аус ауеит.